pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผลการประชุมเจ้าหน้าที่อาวุโสกระทรวงการคลังและธนาคารกลางอาเซียน เมื่อวันที่ 5 เมษายน 2561 ณ สาธารณรัฐสิงคโปร์
วันจันทร์ที่ 9 เมษายน 2561
ผลการประชุมเจ้าหน้าที่อาวุโสกระทรวงการคลังและธนาคารกลางอาเซียน เมื่อวันที่ 5 เมษายน 2561 ณ สาธารณรัฐสิงคโปร์
ปลัดกระทรวงการคลังได้เข้าร่วมการประชุมเจ้าหน้าที่อาวุโสกระทรวงการคลังและธนาคารกลางอาเซียน (The ASEAN Finance and Central Bank Deputies’ Meeting: AFCDM) ณ สาธารณรัฐสิงคโปร์
นายสมชัย สัจจพงษ์ ปลัดกระทรวงการคลัง ได้เข้าร่วมการประชุมเจ้าหน้าที่อาวุโสกระทรวงการคลังและธนาคารกลางอาเซียน (The ASEAN Finance and Central Bank Deputies’ Meeting: AFCDM) ณ สาธารณรัฐสิงคโปร์ โดยมีผลการประชุมในประเด็นที่สําคัญ ดังนี้
ที่ประชุมเจ้าหน้าที่อาวุโสกระทรวงการคลังและธนาคารกลางอาเซียนได้รับทราบความคืบหน้าในการดําเนินการภายใต้แผนงานประชาคมเศรษฐกิจอาเซียน (ASEAN Economic Community Blueprint 2025) และ สนับสนุนให้ประเทศสมาชิกเร่งดําเนินการมาตรการต่าง ๆ ที่เหลือให้ทันตามกําหนด นอกจากนี้ ที่ประชุมยังรับทราบ ความคืบหน้าการดําเนินการตามแผนยุทธศาสตร์การรวมตัวทางการเงิน (Roadmap for Integration: Financial and Monetary Integration: RIA-Fin) โดยชื่นชมกับการจัดทํารายงานสถานะความคืบหน้าในด้านการเปิดเสรีบัญชีทุน เคลื่อนย้าย (Capital Account Liberalisation: CAL) การพัฒนาตลาดทุน (Capital Market Development: CMD) และการเจรจาเปิดเสรีทางการเงิน (Financial Service Liberalisation: FSL) ที่สามารถตรวจสอบสถานะของแต่ละประเทศในการดําเนินการดังกล่าว สําหรับความคืบหน้าของการเข้าถึงบริการทางการเงิน (Financial Inclusion) ที่ประชุมได้รับทราบความคืบหน้าในการติดตามการเข้าถึงบริการทางการเงิน (Financial Inclusion Monitoring Framework) และการจัดลําดับความสําคัญของการดําเนินงานสําหรับปี 2561 นอกจากนี้ ที่ประชุมยังรับทราบรายงานผลการประชุมรัฐมนตรีว่าการกระทรวงการคลังและผู้ว่าการธนาคารกลาง G20 โดยเน้นย้ําความสําคัญของเทคโนโลยี และโครงสร้างพื้นฐานในการสนับสนุนการพัฒนาเศรษฐกิจอย่างยั่งยืนและสร้างสมดุลให้กับเศรษฐกิจโลก
ในฐานะประธานและเจ้าภาพการประชุมครั้งต่อไป ประเทศไทยได้แจ้งให้ประเทศสมาชิกอาเซียนทราบว่าการประชุมรัฐมนตรีว่าการกระทรวงการคลังอาเซียน ครั้งที่ 23 และการประชุมอื่นๆ ที่เกี่ยวข้องจะจัดขึ้นในปี 2562 ในระหว่างวันที่ 1 – 5 เมษายน 2562 ณ จังหวัดเชียงราย
สํานักนโยบายเศรษฐกิจระหว่างประเทศ ส านักงานเศรษฐกิจการคลัง
โทร. (02) 273-9020 ต่อ 3621
รัฐบาลไทย-ข่าวทำเนียบรัฐบาล-รัฐมนตรีฯ อุตตม เปิดงาน SME Matching Day 2018 มหกรรมจับคู่ธุรกิจสู่ตลาดไทย-อินเตอร์
วันพฤหัสบดีที่ 2 สิงหาคม 2561
รัฐมนตรีฯ อุตตม เปิดงาน SME Matching Day 2018 มหกรรมจับคู่ธุรกิจสู่ตลาดไทย-อินเตอร์
รัฐมนตรีฯ อุตตม เปิดงาน SME Matching Day 2018 มหกรรมจับคู่ธุรกิจสู่ตลาดไทย-อินเตอร์
วันนี้ (2 สิงหาคม 2561) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิดงาน SME Matching Day 2018 โดยมี นายโชคดี วิศาลสิงห์ ผู้บริหาร บริษัท บางกอก โพสต์ จํากัด (มหาชน) พร้อมด้วยนายสุรัตน์ ลีลาทวีวัฒน์ รองกรรมการผู้จัดการ ธนาคารกสิกรไทย กลุ่มพันธมิตรผู้จัดงานและผู้ประกอบการ ให้การต้อนรับ ณ ห้องบางกอกคอนเวนชันเซ็นเตอร์ บี 2 โรงแรมเซ็นทารา แกรนด์ แอท เซ็นทรัลเวิลด์ กรุงเทพฯ
สําหรับงาน "SME Matching Day 2018" เป็นความร่วมมือของบริษัท บางกอกโพสต์ จํากัด (มหาชน) ผู้ผลิตและจัดจําหน่ายหนังสือพิมพ์ ร่วมกับธนาคารกสิกรไทย จัดมหกรรมพิเศษ เพื่อผู้ประกอบการ SME ไทย ซึ่งจะเป็นการสร้างโอกาสในการจับคู่ธุรกิจ และสร้างโอกาสให้ผู้ประกอบการได้ขยายช่องทางการจัดจําหน่ายเพิ่มมากขึ้นทั้งในประเทศและต่างประเทศ พร้อมกับพัฒนาศักยภาพธุรกิจให้มีประสิทธิภาพ โดยภายในงานประกอบด้วยกิจกรรมหลัก 3 กิจกรรม ได้แก่ 1.กิจกรรม Business Matching จับคู่ธุรกิจ SME กับช่องทางการจัดจําหน่าย ทั้งในกลุ่มค้าปลีก-ค้าส่ง กลุ่มชาองทางออนไลน์ และกลุ่มตลาดต่างประเทศ 2.กิจกรรมสัมมนาเพื่อสร้างความรู้ความเข้าใจกับผู้เข้าร่วมงานในเรื่องทรัพย์สินทางปัญญา เพื่อเตรียมความพร้อมให้ SME ในการบุกตลาดต่างประเทศ และ 3. SME Digital Transformation เป็นการนําเทคโนโลยีเข้ามาแก้ไขและพัฒนาในการทําและขยายเพื่อต่อยอดธุรกิจในอนาคต
รัฐบาลไทย-ข่าวทำเนียบรัฐบาล-“กอช. เชิญชวนชาวกรุงเทพฯ วางแผนการเงินโค้งสุดท้ายปี 2562 พร้อมรับของที่ระลึกเพียบ!  ในงาน Thailand Smart Money”
วันจันทร์ที่ 9 ธันวาคม 2562
“กอช. เชิญชวนชาวกรุงเทพฯ วางแผนการเงินโค้งสุดท้ายปี 2562 พร้อมรับของที่ระลึกเพียบ!  ในงาน Thailand Smart Money”
กอช. เชิญชวนสมาชิก และประชาชนในพื้นที่ใกล้เคียง วางแผนการเงินกับ กอช. สมัครสมาชิก หรือส่งเงินออมสะสมต่อเนื่อง รับสิทธิประโยชน์ดีๆ โค้งสุดท้ายของการวางแผนการลงทุนปี 2562 ที่บูธ กอช. (บูธ P3) ในงานเทศกาลการเงิน – ลงทุน : Thailand Smart Money กรุงเทพฯ
กองทุนการออมแห่งชาติ หรือ กอช. เชิญชวนสมาชิก และประชาชนในพื้นที่ใกล้เคียง วางแผนการเงินกับ กอช. สมัครสมาชิก หรือส่งเงินออมสะสมต่อเนื่อง รับสิทธิประโยชน์ดีๆ โค้งสุดท้ายของการวางแผนการลงทุนปี 2562 ที่บูธ กอช. (บูธ P3) ในงานเทศกาลการเงิน – ลงทุน : Thailand Smart Money กรุงเทพฯ วันที่ 13 - 15 ธันวาคม 2562 เวลา 10.00 น. เป็นต้นไป ณ สกายฮอลล์ ชั้น 3 เซ็นทรัลพลาซา ลาดพร้าว
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. เชิญชวนสมาชิก และประชาชนในพื้นที่ใกล้เคียง วางแผนการเงินกับ กอช. สมัครสมาชิก หรือส่งเงินออมสะสมต่อเนื่อง รับสิทธิประโยชน์ดีๆ โค้งสุดท้ายของการวางแผนการลงทุนปี 2562 ที่บูธ กอช. (บูธ P3) ในงานเทศกาลการเงิน – ลงทุน : Thailand Smart Money กรุงเทพฯ วันที่ 13 - 15 ธันวาคม 2562 เวลา 10.00 น. เป็นต้นไป ณ สกายฮอลล์ ชั้น 3 เซ็นทรัลพลาซา ลาดพร้าว
สิทธิประโยชน์ในการเป็นสมาชิก กอช. ที่จะได้รับ 4 ต่อ ดังนี้
ต่อที่ 1 ได้รับเงินสมทบในแต่ละปีตามช่วงอายุของสมาชิก
 ช่วงอายุ 15 - 30 ปี รัฐสมทบให้ 50% ของเงินออมแต่ละครั้ง โดยรวมกันทั้งปีไม่เกิน 600 บาท คิดเป็นดอกเบี้ยเงินฝากธนาคาร 4.54%*
 ช่วงอายุมากกว่า 30 – 50 ปี รัฐสมทบให้ 80% ของเงินออมแต่ละครั้ง โดยรวมกันทั้งปีไม่เกิน 960 บาท คิดเป็นดอกเบี้ยเงินฝากธนาคาร 7.27%*
 ช่วงอายุมากกว่า 50 – 60 ปี รัฐสมทบให้ 100% ของเงินออมแต่ละครั้ง โดยรวมกันทั้งปีไม่เกิน 1,200 บาท คิดเป็นดอกเบี้ยเงินฝากธนาคาร 9.09%*
(*เงินสมทบจากรัฐบาลคิดเป็นดอกเบี้ยเงินฝากประจํา 12 เดือน โดยประมาณ)
ต่อที่ 2 ผลประโยชน์ของเงินออมสะสม และเงินสมทบที่นําไปลงทุน
ต่อที่ 3 ลดหย่อนภาษีได้เต็มจํานวนเงินออมสะสม สูงสุด 13,200 บาท
ต่อที่ 4 รับของที่ระลึก สําหรับผู้เข้าร่วมกิจกรรมภายในงาน
ทั้งนี้ สมาชิกสามารถตรวจสอบยอดเงินออมสะสมของตนเอง ได้ที่แอปพลิเคชัน (Application) “กอช.” ได้ทั้งแอปสโตร์ (App Store) และเพลย์ สโตร์ (Play Store) หรือ ทางธนาคารของรัฐบาลทั้ง 4 แห่ง ได้แก่ ธนาคาร ธ.ก.ส. ธอส. ธนาคารออมสิน และธนาคารกรุงไทย ที่ว่าการอําเภอ สํานักงานคลังจังหวัด สถาบันการเงินชุมชน และพิเศษสําหรับสมาชิก กอช. ที่ส่งเงินออมสะสมที่ เทสโก้ โลตัส พร้อมแสดงบัตรคลับการ์ด ตั้งแต่วันนี้ถึง 31 มกราคม 2563 จะได้รับแต้มคลับการ์ด 300 แต้ม และส่วนลดเงินสดท้ายใบเสร็จ 10 บาททันที เพื่อใช้เป็นส่วนลดในการซื้อของในเทสโก้ โลตัส จํานวน 100 บาทขึ้นไป สอบถามข้อมูลเพิ่มเติมได้ที่สายด่วนเงินออม โทร. 02-049-9000 ผู้ที่สนใจสามารถดูรายละเอียดข่าวสาร โปรโมชันต่างๆ ของ กอช. ได้ที่ Facebook “กองทุนการออมแห่งชาติ-กอช.”
รัฐบาลไทย-ข่าวทำเนียบรัฐบาล-กรุงไทยร่วมพัฒนากรมควบคุมโรคสู่สังคมไร้เงินสด
วันพุธที่ 20 ธันวาคม 2560
กรุงไทยร่วมพัฒนากรมควบคุมโรคสู่สังคมไร้เงินสด
อธิบดีกรมควบคุมโรค และกรรมการผู้จัดการใหญ่ ธนาคารกรุงไทย ได้ร่วมลงนามในบันทึกข้อตกลงความร่วมมือการพัฒนาระบบบริการจัดการทางการเงินผ่านระบบ KTB Digital Solutions เพื่อพัฒนากรมควบคุมโรคสู่สังคมไร้เงินสด (DDC Cashless Society)
นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค และ นายผยง ศรีวณิช กรรมการผู้จัดการใหญ่ ธนาคารกรุงไทย ได้ร่วมลงนามในบันทึกข้อตกลงความร่วมมือการพัฒนาระบบบริการจัดการทางการเงินผ่านระบบ KTB Digital Solutions เพื่อพัฒนากรมควบคุมโรคสู่สังคมไร้เงินสด (DDC Cashless Society) ซึ่งเป็นส่วนหนึ่งในการพัฒนาให้กรมควบคุมโรคเป็นองค์กรชั้นนําระดับนานาชาติ และสนองนโยบายของรัฐบาลเรื่อง Thailand 4.0 หลังจากนั้นได้เยี่ยมชมบูธนิทรรศการและการชําระเงินผ่านระบบ KTB Digital Solutions ของสถาบันบําราศนราดูร ซึ่งเป็นสถานพยาบาลในสังกัดกรมควบคุมโรค นับเป็นกรมแห่งแรกของกระทรวงสาธารณสุข ที่ประกาศก้าวสู่สังคมไร้เงินสด เมื่อวันที่ 20 ธันวาคม 2560
นายแพทย์สุวรรณชัย วัฒนายิ่งเจริญชัย เปิดเผยภายหลังการลงนามว่า กรมควบคุมโรค กระทรวงสาธารณสุข มีนโยบายในการพัฒนากรมสู่องค์กรชั้นนําระดับนานาชาติ ที่สังคมเชื่อถือและไว้วางใจ เพื่อปกป้องประชาชนจากโรคและภัยสุขภาพ ด้วยความเป็นเลิศทางวิชาการ โดยหนึ่งในกลยุทธ์ในการก้าวสู่ความเป็นเลิศ คือการบริหารจัดการองค์กรแนวใหม่ เพื่อก้าวสู่สังคมไร้เงินสด ซึ่งนอกจากเป็นการสนองนโยบายของภาครัฐด้าน National e-Payment แล้วยังเป็นการยกระดับประสิทธิภาพการให้บริการแก่ผู้ใช้บริการในทุกมิติ โดยนําเทคโนโลยีมาเพิ่มความสะดวกสบาย
“การลงนามในครั้งนี้ จะช่วยให้เจ้าหน้าที่สาธารณสุข แพทย์ พยาบาล ผู้ป่วยและญาติ สามารถชําระเงินผ่านเครื่องรูดบัตร EDC (Electronic Data Capture Device) และ KRUNGTHAI QR Code ซึ่งช่วยลดความเสี่ยงและความยุ่งยากในการจัดการเงินสด ทั้งค่าอาหาร ค่าสินค้าในร้านอาหาร และร้านค้าสวัสดิการของกรมควบคุมโรค รวมทั้งค่ายาตลอดจนบริการทางการแพทย์ในสถานพยาบาล โดยนําร่องที่สถาบันบําราศนราดูรเป็นแห่งแรก และมีแผนขยายสังคมไร้เงินสดไปยังสถานพยาบาลในสังกัดแห่งอื่นๆต่อไป”
ทางด้าน นายผยง ศรีวณิช กล่าวเพิ่มเติมว่า ธนาคารกรุงไทย ยินดีที่ร่วมเป็นส่วนหนึ่งในการพัฒนากรมควบคุมโรคให้ก้าวสู่สังคมไร้เงินสด ซึ่งธนาคารมั่นใจว่าระบบ KTB Digital Solutions จะตอบโจทย์ดังกล่าวได้เป็นอย่างดี โดยเฉพาะการรับชําระเงินผ่านเครื่องรูดบัตร EDC และ KRUNGTHAI QR Code ที่ธนาคารมีความชํานาญและประสบการณ์ ซึ่งธนาคารใช้เวลาเพียง 3 เดือนในการติดตั้งเครื่องรูดบัตร EDC กว่า 18,000 เครื่องทั่วประเทศ เพื่อรองรับการใช้บัตรสวัสดิการแห่งรัฐ อันเป็นการช่วยให้ประชาชนในระดับฐานราก สามารถเข้าสู่บริการทางการเงินแบบอิเล็กทรอนิกส์อย่างแท้จริง
“ส่วนการชําระเงินด้วย KRUNGTHAI QR Code สามารถใช้งานได้ง่ายแค่ 3 สเต็ปผ่าน KTB netbank เพียงสแกน ระบุจํานวนเงิน พร้อม PIN การทํารายการก็เสร็จสิ้น ด้านผู้ขายหลังสมัคร ร้านค้า “เป๋าตุง กรุงไทย” และดาวน์โหลดแอปพลิเคชั่นเป๋าตุง ก็สามารถรับชําระค่าสินค้าและบริการได้ทันที ซึ่งธนาคารได้ลงพื้นที่เพื่อให้บริการ KRUNGTHAI QR Code ในจังหวัดต่างๆ เช่น ร้านค้าและศูนย์อาหารในหน่วยงานราชการและกระทรวงต่างๆ ตลาด อ.ต.ก. ตลาดสามชุก จ.สุพรรณบุรี ตลาดกรุงศรี จ.พระนครศรีอยุธยา ตลาดเซฟวัน จ.นครราชสีมา สามแยกอู่เรือ ถนนต่อเรือ จ.พังงา ตลาดตองแปด จ.ขอนแก่น ถนนคนเดิน จ.กระบี่ ตลาดกิมหยง จ.สงขลา และพื้นที่ต่างๆใน จ.เชียงใหม่ โดยธนาคารมีแผนทําถนนไร้เงินสดทุกจังหวัดทั่วประเทศ”
ฝ่ายสื่อสารองค์กรและภาพลักษณ์
โทร.0-2208-4174-8
รัฐบาลไทย-ข่าวทำเนียบรัฐบาล-มท.1 กำชับผู้ว่าฯ ทุกจังหวัดรับมือพายุ
วันจันทร์ที่ 3 สิงหาคม 2563
มท.1 กําชับผู้ว่าฯ ทุกจังหวัดรับมือพายุ
มท.1 กําชับผู้ว่าฯ ทุกจังหวัดรับมือพายุ "ซินลากู" ดูแลประชาชนตามแผนเผชิญเหตุ
วันนี้ (3 ส.ค. 63) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ตามที่กรมอุตุนิยมวิทยาออกประกาศ ฉบับที่ 8 ว่าเมื่อเวลา 16.00 น. ของวันที่ 2 สิงหาคม 2563 พายุระดับ 3 (โซนร้อน ซินลากู) ได้เคลื่อนขึ้นฝั่งประเทศเวียดนามแล้ว และจากการติดตามสถานการณ์และผลกระทบจากกรณีพายุซินลากู พบว่าพายุดังกล่าวได้ส่งผลให้เกิดอุทกภัย วาตภัย น้ําป่าไหลหลาก ดินโคลนถล่ม ในหลายพื้นที่ และยังส่งผลให้เกิดคลื่นลมแรงในทะเลฝั่งอ่าวไทยและในฝั่งอันดามัน
พลเอก อนุพงษ์ เผ่าจินดา กล่าวว่า เพื่อให้การรับมือผลกระทบจากกรณีพายุซินลากูเป็นไปอย่างมีประสิทธิภาพ จึงได้กําชับไปยังผู้ว่าราชการจังหวัดทุกจังหวัดดําเนินการตามแนวทางการเผชิญเหตุ ได้แก่ 1) เฝ้าระวังและแจ้งเตือนภัย ให้ติดตามการคาดการณ์ลักษณะอากาศ ปริมาณฝน ระดับน้ําในพื้นที่ ทําการวิเคราะห์ประเมินสถานการณ์และแจ้งเตือนภัยให้อําเภอ องค์กรปกครองส่วนท้องถิ่น (อปท.) และหน่วยงานที่เกี่ยวข้อง เตรียมความพร้อมในการให้ความช่วยเหลือประชาชนตามแผนเผชิญเหตุอุทกภัยและให้แจ้งเตือนประชาชนในพื้นที่เสี่ยงภัยถึงในระดับชุมชน หมู่บ้าน ตลอดจนสร้างการรับรู้แนวทางการปฏิบัติตนให้เกิดความปลอดภัย ช่องทางการรับความช่วยเหลือกับภาครัฐ สําหรับในพื้นที่จังหวัดชายฝั่งทะเล ต้องประกาศสั่งห้ามเรือเล็กออกจากฝั่ง พร้อมประสานกองทัพเรือภาคเร่งให้ความช่วยเหลือเรือประมงที่ออกเดินเรือไปก่อนประกาศ เพื่อความปลอดภัยของประชาชนทุกคน 2) อพยพประชาชนเมื่อเกิดหรือคาดว่าจะเกิดอุทกภัย ดินโคลนถล่มในพื้นที่ โดยให้ฝ่ายปกครองและอปท. ดําเนินการตามแผนการอพยพประชาชนไปยังพื้นที่ปลอดภัย โดยให้ระดมกําลังเจ้าหน้าที่ ประชาชนจิตอาสา เข้าดูแลให้ความช่วยเหลือประชาชนอย่างเป็นระบบ พร้อมจัดให้มีสิ่งของจําเป็นในการดํารงชีพ การแจกจ่ายถุงยังชีพให้ครอบคลุมทั่วถึง และจัดตั้งโรงครัวพระราชทานเพื่อประกอบอาหารเลี้ยงประชาชนที่ได้รับความเดือดร้อนอย่างต่อเนื่องจนกว่าสถานการณ์จะเข้าสู่ภาวะปกติ 3) เมื่อสถานการณ์ในพื้นที่คลี่คลายแล้ว ให้เร่งสํารวจความเสียหายที่เกิดขึ้น อาทิ ที่อยู่อาศัย พื้นที่การเกษตร สิ่งสาธารณประโยชน์ สาธารณูปโภค เพื่อจะได้ให้ความช่วยเหลือและฟื้นฟูตามระเบียบโดยเร่งด่วนต่อไป 4) ให้กองอํานวยการป้องกันและบรรเทาสาธารณภัยจังหวัดที่ได้รับผลกระทบจากพายุซินลากู สรุปสถานการณ์และรายงานให้กระทรวงมหาดไทยทราบอย่างต่อเนื่องทุกวันจนกว่าสถานการณ์จะเข้าสู่ภาวะปกติหรือจนกว่าจะมีคําสั่งเปลี่ยนแปลง
รัฐบาลไทย-ข่าวทำเนียบรัฐบาล-"ปนัดดา" พบปะครู-นักเรียนโรงเรียนเทพศิรินทร์ เพื่อร่วมขยายผลโรงเรียนคุณธรรม
วันพุธที่ 14 มิถุนายน 2560
"ปนัดดา" พบปะครู-นักเรียนโรงเรียนเทพศิรินทร์ เพื่อร่วมขยายผลโรงเรียนคุณธรรม
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ พบปะสนทนากับครู ผู้บริหาร และนักเรียน โรงเรียนเทพศิรินทร์ (Debsirin School) เพื่อร่วมขยายผลการขับเคลื่อนโครงการโรงเรียนคุณธรรม
โดยนายอนันต์ ทรัพย์วารีผู้อํานวยการโรงเรียนเทพศิรินทร์คณะครู และนักเรียน ให้การต้อนรับและร่วมรับฟัง
ม.ล.ปนัดดา ดิศกุลกล่าวว่า ภูมิใจที่ได้กลับมา "โรงเรียนเทพศิรินทร์" หรือชื่อย่อท.ศ.ซึ่งเป็น"โรงเรียนหลวงพระราชทาน"ที่พระบาทสมเด็จพระจุลจอมเกล้าเจ้าอยู่หัว รัชกาลที่ 5 มีพระชนมายุครบเบญจเพส มีพระราชดําริที่จะสร้างพระอารามเพื่อทรงอุทิศพระราชกุศลถวายสนองพระเดชพระคุณแด่องค์พระราชชนนี คือ สมเด็จพระเทพศิรินทราบรมราชินี จึงทรงพระกรุณาโปรดเกล้าฯ ให้สถาปนาวัดเทพศิรินทราวาสขึ้น โดยได้รับการสถาปนาจากพระบาทสมเด็จพระจุลจอมเกล้าเจ้าอยู่หัว เมื่อวันที่ 15 มีนาคม 2428 ด้วยพระราชปรารภที่จะทํานุบํารุงการศึกษาเล่าเรียนให้เจริญแพร่หลายขึ้นโดยรวดเร็ว จึงมีพระบรมราชโองการให้จัดการศึกษาสําหรับราษฎรขึ้นโดยพระเจ้าน้องยาเธอพระองค์เจ้าดิศวรกุมาร (กรมพระยาดํารงราชานุภาพ) ได้จัดตั้งโรงเรียนปริยัติธรรมบาลี ขึ้นภายในวัดเทพศิรินทราวาสโดยในช่วงแรกของการจัดตั้งโรงเรียนนั้น โรงเรียนเทพศิรินทร์ได้อาศัยศาลาการเปรียญภายในวัดเทพศิรินทราวาสเป็นที่ทําการเรียนการสอน
ทั้งนี้ โรงเรียนเทพศิรินทร์ เป็นโรงเรียนรัฐบาลชายล้วนขนาดใหญ่และเป็นโรงเรียนแห่งเดียวในประเทศไทย ที่มีพระมหากษัตริย์ทรงเข้ารับการศึกษา คือ พระบาทสมเด็จพระปรเมนทรมหาอานันทมหิดล รัชกาลที่ 8 นอกจากนี้ยังมีนักเรียนเก่าที่ดํารงตําแหน่งสําคัญทางการเมืองมากมาย อาทิ นายกรัฐมนตรีไทย 4 คน รวมถึงนายกรัฐมนตรีคนแรกแห่งมาเลเซีย คือ "ตนกู อับดุล ราห์มาน"
จากการที่ได้เดินทางไปพบปะนักเรียนหลายแห่งทั้งในกรุงเทพฯ และต่างจังหวัดทําให้ได้แลเห็นสภาพความพร้อมของแต่ละสถานที่ในโรงเรียนต่าง ๆ เช่น โรงเรียนสตรีวัดระฆัง ซึ่งเป็นโรงเรียนสตรีล้วนที่ไม่มีอาคารหอประชุม การพบปะสนทนากับนักเรียนจึงใช้สถานที่บริเวณสนามบาสเก็ตบอล ซึ่งตั้งอยู่ริมแม่น้ําเจ้าพระยา มีทิวทัศน์ที่สวยงาม และในวันพรุ่งนี้ (14 มิถุนายน) ก็จะเดินทางไปพบปะนักเรียนโรงเรียนผดุงนารี และโรงเรียนสารคามพิทยาคม จ.มหาสารคาม เพื่อร่วมขับเคลื่อนโรงเรียนคุณธรรม เช่นเดียวกับที่ได้เดินทางมา ณ โรงเรียนแห่งนี้
สิ่งสําคัญที่ต้องการมาพบปะกับนักเรียน ครู ผู้บริหาร เพื่อต้องการให้ช่วยขยายผลหลักการ และคํามั่นสัญญา 5 ข้อของการเป็นโรงเรียนคุณธรรม คือ 1) ความพอเพียง 2) ความกตัญญู 3) ความซื่อสัตย์สุจริต 4) ความรับผิดชอบ 5) อุดมการณ์คุณธรรมจริยธรรม ซึ่งตรงกับเอกลักษณ์ของโรงเรียนเทพศิรินทร์อยู่แล้ว และในการประชุมคณะรัฐมนตรี ก็จะได้รายงานให้ที่ประชุมคณะรัฐมนตรีได้รับทราบการเดินทางออกไปพบปะสนทนากับนักเรียนและครูในโรงเรียนต่าง ๆ ทั่วประเทศด้วย
รัฐบาลไทย-ข่าวทำเนียบรัฐบาล-สมอ. เตรียมบังคับให้ “พาวเวอร์แบงค์” ทุกยี่ห้อต้องได้มาตรฐาน ผู้ประกอบการยื่นขอ มอก. ได้ตั้งแต่บัดนี้ เพื่อให้จำหน่ายได้อย่างต่อเนื่อง
วันจันทร์ที่ 25 พฤศจิกายน 2562
สมอ. เตรียมบังคับให้ “พาวเวอร์แบงค์” ทุกยี่ห้อต้องได้มาตรฐาน ผู้ประกอบการยื่นขอ มอก. ได้ตั้งแต่บัดนี้ เพื่อให้จําหน่ายได้อย่างต่อเนื่อง
สมอ. เร่งดําเนินการกําหนดให้พาวเวอร์แบงค์เป็นมาตรฐานบังคับ หลังพบเกิดเหตุระเบิดบ่อยครั้ง คาดพฤษภาคม 2563 กฎหมายมีผลบังคับใช้ เตือนผู้ประกอบการให้ยื่นขอ มอก.
สมอ. เร่งดําเนินการกําหนดให้พาวเวอร์แบงค์เป็นมาตรฐานบังคับ หลังพบเกิดเหตุระเบิดบ่อยครั้ง คาดพฤษภาคม 2563 กฎหมายมีผลบังคับใช้ เตือนผู้ประกอบการให้ยื่นขอ มอก. ได้ตั้งแต่บัดนี้ เมื่อมาตรฐานมีผลบังคับใช้จะได้สามารถจําหน่ายได้อย่างต่อเนื่อง
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม เปิดเผยว่า จากกรณีที่มีข่าว พาวเวอร์แบงค์ระเบิดและเกิดเพลิงไหม้ตามมาอยู่บ่อยครั้ง ทั้งที่วางไว้อยู่ในรถที่ตากแดดเป็นเวลานาน หรือชาร์ททิ้งไว้ในบ้านพักแล้วเกิดเหตุระเบิดจนไฟลุกไหม้ที่พักอาศัย สร้างความเสียหายแก่ตนเองและประชาชนในละแวกใกล้เคียง สํานักงานมาตรฐานผลิตภัณฑ์อุตสาหกรรม หรือ สมอ. ในฐานะหน่วยงานที่ดูแลคุ้มครองผู้บริโภคให้ปลอดภัยจากการใช้สินค้า ไม่ได้นิ่งนอนใจและได้ประกาศให้มาตรฐานพาวเวอร์แบงค์เป็นมาตรฐานทั่วไปแล้วคือมาตรฐานผลิตภัณฑ์อุตสาหกรรมแบตเตอรี่สํารองไฟฟ้าสําหรับการใช้งานแบบพกพา คุณลักษณะที่ต้องการด้านความปลอดภัย มอก. 2879-2560 โดยได้ประกาศในราชกิจจานุเบกษา เมื่อวันที่ 7 มกราคม 2562 ซึ่งผู้ประกอบการสามารถยื่นขอ มอก. เพื่อรับรองคุณภาพผลิตภัณฑ์ของท่านได้
ขณะเดียวกัน สมอ. อยู่ระหว่างดําเนินการตามขั้นตอนทางกฎหมายอย่างต่อเนื่องเพื่อเร่งรัดให้มีการบังคับใช้มาตรฐานดังกล่าว โดยคาดว่ากฎหมายจะมีผลบังคับประมาณเดือนพฤษภาคม 2563 ซึ่งจะส่งผลให้พาวเวอร์แบงค์ในท้องตลาดทุกยี่ห้อ ต้องมีเครื่องหมาย มอก.รับรอง ผู้ทํา ผู้นําเข้า ต้องทําและนําเข้าสินค้าตามที่มาตรฐานกําหนดเท่านั้น รวมถึงผู้จําหน่ายก็ต้องจําหน่ายเฉพาะสินค้าที่มีเครื่องหมาย มอก. ทั้งนี้ สมอ. ได้เตรียมความพร้อมในการให้การรับรองตามมาตรฐาน มอก. 2879-2560 แล้ว โดยผู้ประกอบการสามารถยื่นขอรับการรับรองได้ตั้งแต่บัดนี้เป็นต้นไป เพราะขณะนี้มาตรฐานดังกล่าวเป็นมาตรฐานทั่วไป เมื่อประกาศเป็นมาตรฐานบังคับ ผู้ประกอบการก็สามารถมายื่นเปลี่ยนเป็นใบอนุญาตมาตรฐานบังคับได้ทันที ทําให้การจําหน่ายสินค้าเป็นไปอย่างต่อเนื่อง ซึ่งมาตรฐานพาวเวอร์แบงค์ที่ สมอ. กําหนดนั้นจะมีการทดสอบด้านความปลอดภัยในการใช้งานในกรณีต่างๆ ที่อาจเกิดขึ้นได้ เช่น กรณีที่ลืมชาร์จทิ้งไว้นาน แบตเตอรี่ที่อยู่ภายในสามารถชาร์จไฟต่อเนื่องได้ถึง 28 วัน โดยไม่เกิดไฟลุกไหม้และไม่เกิดระเบิดขึ้น หรือหากทําตกจากที่สูงและเกิดแรงกระแทก แบตเตอรี่จะต้องไม่เกิดไฟและไม่ระเบิด นอกจากนี้ พาวเวอร์แบงค์ที่ได้มาตรฐานจะทนความร้อนสูงได้โดยไม่เกิดไฟลุกไหม้หรือระเบิดขึ้น แม้อยู่ในที่ที่ร้อนมากๆ เป็นต้น
เลขาธิการ สมอ. กล่าวฝากถึงผู้บริโภคว่า “ถึงแม้ว่า สมอ. จะกําหนดให้พาวเวอร์แบงค์เป็นมาตรฐานบังคับ แต่ผู้บริโภคก็ควรใช้ให้ถูกวิธีตามข้อแนะนําในการใช้งาน เพื่อไม่ให้เกิดอันตรายและเกิดความสูญเสียตามมา เช่น ไม่ควรเก็บพาวเวอร์แบงค์ไว้ใกล้แหล่งความร้อน ความชื้น น้ําหรือของเหลว หลีกเลี่ยงการวางไว้ในที่ที่โดนแดดโดยตรง หรือวางใกล้แก๊สที่ติดไฟได้ และควรระวังการถูกกระแทก กดทับ หรือเจาะ และไม่ใช้งานขณะที่พาวเวอร์แบงค์เปียกหรือได้รับความเสียหาย ซึ่งสิ่งเหล่านี้เป็นความเสี่ยงที่อาจเกิดขึ้นต่อผู้ใช้งาน และสร้างความเสียหายต่อชีวิตและทรัพย์สินได้ จึงควรใช้ด้วยความระมัดระวัง”
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมมหาดไทย ซักซ้อมแนวทางป้องกันโควิด -19 ผ่านการประชุมทางไกล ย้ำ “Application ไทยชนะ” ใช้ง่ายไม่ละเมิดข้อมูลส่วนบุคคล
วันพุธที่ 17 มิถุนายน 2563
กระทรวงดิจิทัลฯ ร่วมมหาดไทย ซักซ้อมแนวทางป้องกันโควิด -19 ผ่านการประชุมทางไกล ย้ํา “Application ไทยชนะ” ใช้ง่ายไม่ละเมิดข้อมูลส่วนบุคคล
กระทรวงดิจิทัลฯ ร่วมมหาดไทย ซักซ้อมแนวทางป้องกันโควิด -19 ผ่านการประชุมทางไกล ย้ํา “Application ไทยชนะ” ใช้ง่ายไม่ละเมิดข้อมูลส่วนบุคคล
ผศ.(พิเศษ) นพ.พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคม ร่วมประชุมชี้แจงแนวทางปฎิบัติผ่านระบบวิดิทัศน์ทางไกล (Video Conference) เพื่อซักซ้อมแนวทางปฎิบัติตามมาตรการป้องการการแพร่ระบาดของโรคติดเชื้อไวรัสโคโรนา 2019 โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานการประชุม ณ ห้องประชุมราชสีห์ ชั้น 2 ศาลาว่าการกระทรวงมหาดไทย เมื่อวันที่ 16 มิถุนายน 2563 ทั้งนี้ ผู้ตรวจกระทรวงดิจิทัลฯ ได้มีโอกาสรายงานความคืบหน้า ข้อควรรู้และแนวปฏิบัติตามมาตรการป้องกันการแพร่ระบาดของโรคติดเชื้อไวรัสโคโรนา 2019 (โควิด-19)” โดยย้ําถึงประโยชน์ของ “Application ไทยชนะ” ว่ามีแนวทางปฎิบัติง่ายๆ สําหรับประชาชนเพื่อเข้าไปใช้บริการ ได้แก่ 1. วิธีลงทะเบียนง่าย สะดวกด้วยเบอร์โทรศัพท์มือถือเพียงครั้งเดียว แล้วสามารถใช้บริการได้เลย 2. ลดความยุ่งยากในการใช้บริการ และปกป้องความเป็นส่วนตัวของประชาชน 3. สามารถเช็คเอ้าท์ หลังจากใช้บริการ (เมื่อไหร่ก็ได้) 4. ป้องกัน QR Code ปลอม 5. ช่วยเช็คความถูกต้องของกิจการ/ร้านค้า/สถานประกอบการณ์ว่าได้ทําตามมาตรการจริงหรือไม่ 6. ป้องกันการกรอกเบอร์โทรศัพท์ผิด 7. ช่วยในการติดตามสอบสวนโรคกรณีที่พบผู้ติดเชื้อโควิด-19 ในสถานที่ใดหรือร้านค้าที่ไปใช้บริการ อีกทั้งไม่ต้องกังวลเรื่องข้อมูลส่วนบุคคล ซึ่งกรมควบคุมโรค เป็น ผู้ควบคุมข้อมูล (Data Controller) และมอบหมายให้ธนาคารกรุงไทย เป็นผู้ประมวลผลข้อมูลภายใต้การควบคุม ดังนั้น ผู้ประมวลผลก็ไม่สามารถนําข้อมูลเหล่านี้ไปใช้ในเรื่องอื่นๆ นอกเหนือจากวัตถุประสงค์การควบคุมโรคโควิด-19 เท่านั้น
**************
รัฐบาลไทย-ข่าวทำเนียบรัฐบาล-"อนุทิน" รับมอบกรมธรรม์ประกันภัย Covid-19 คุ้มครองบุคลากรการแพทย์
วันอังคารที่ 17 มีนาคม 2563
"อนุทิน" รับมอบกรมธรรม์ประกันภัย Covid-19 คุ้มครองบุคลากรการแพทย์
รองนายกรัฐมนตรีและรัฐมนตรีว่าการกระทรวงสาธารณสุขรับมอบกรมธรรม์ประกันภัย Covid-19 จากผู้แทน 4 กลุ่มบริษัทเอกชน จํานวน 50,000 กรมธรรม์ ทุนประกันภัยรวม 26,000 ล้านบาท กรมธรรม์อุบัติเหตุส่วนบุคคลจากบริษัทเมืองไทยประกันภัย จํากัด จํานวน 50,000 กรมธรรม์
รองนายกรัฐมนตรีและรัฐมนตรีว่าการกระทรวงสาธารณสุขรับมอบกรมธรรม์ประกันภัย Covid-19 จากผู้แทน 4 กลุ่มบริษัทเอกชน จํานวน 50,000 กรมธรรม์ ทุนประกันภัยรวม 26,000 ล้านบาท กรมธรรม์อุบัติเหตุส่วนบุคคลจากบริษัทเมืองไทยประกันภัย จํากัด จํานวน 50,000 กรมธรรม์ ทุนประกันภัยรวม 5,000 ล้านบาท เพื่อเป็นหลักประกันทางสุขภาพให้บุคลากรทางการแพทย์
(17 มีนาคม 2563) ที่ทําเนียบรัฐบาล นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค และผู้บริหารรับมอบกรมธรรม์ประกันเชื้อไวรัสโคโรนา 2019 (COVID–19) บริษัท เมืองไทยประกันภัย จํากัด (มหาชน) จากผู้แทน 4 กลุ่มบริษัทเอกชน ได้แก่ สโมสร บุรีรัมย์ ยูไนเต็ด,มูลนิธิวิชัย ศรีวัฒนประภา,กลุ่มบริษัท ช. การช่าง และบริษัท พลังงานบริสุทธิ์ จํากัด (มหาชน) จํานวน 50,000 กรมธรรม์ ทุนประกันรวม 26,000 ล้านบาท และรับมอบกรมธรรม์อุบัติเหตุส่วนบุคคลจากบริษัทเมืองไทยประกันภัย จํากัด จํานวน 50,000 กรมธรรม์ ทุนประกันภัยรวม 5,000 ล้านบาท เพื่อช่วยคุ้มครองและเป็นหลักประกันทางสุขภาพให้แก่แพทย์พยาบาล และบุคลากรทางการแพทย์ ซึ่งอยู่ใกล้ชิดผู้ป่วยและมีความเสี่ยงสูง
นายอนุทินกล่าวว่า ขอบคุณในน้ําใจของคนไทยที่ช่วยเหลือกันในช่วงเวลาที่คับขัน เป็นขวัญและกําลังใจให้กับทีมแพทย์พยาบาลทั่วประเทศเป็นผู้ที่มีความเสียสละและทุ่มเททํางานอย่างหนัก ต้องดูแลผู้ป่วยอย่างใกล้ชิดและมีความเสี่ยงสูง ที่ผ่านมาภาคเอกชนหลายรายได้เห็นความสําคัญและเป็นห่วงบุคลากรทางการแพทย์ ได้มอบกรมธรรม์ช่วยเหลือ บางบริษัทให้ความช่วยเหลือด้านเครื่องอุปโภคบริโภค บางบริษัทให้ความช่วยเหลือเรื่องข้อมูลข่าวสาร ความมีน้ําใจของคนไทยจะช่วยให้เราผ่านอุปสรรคครั้งนี้ไปได้ด้วยดี
ทั้งนี้ เจ้าหน้าที่ทางการแพทย์และพยาบาลหากติดเชื้อไวรัสโควิด-19 จะได้รับเงินทันที 20,000 บาท กรณีที่อาการรุนแรงจะมอบเพิ่มเติม 500,000 บาท ขณะพักรักษาตัวในโรงพยาบาลจะได้รับเงินชดเชยรายได้ 500 บาทต่อวัน (สูงสุด 7,500 บาท) โดยกรมธรรม์มีระยะเวลาคุ้มครอง 1 ปีส่วนกรมธรรม์อุบัติเหตุส่วนบุคคลวงเงินคุ้มครอง 100,000 บาทต่อคน ระยะเวลาคุ้มครอง 6 เดือน
*************************************** 17 มีนาคม 2563
รัฐบาลไทย-ข่าวทำเนียบรัฐบาล-รมช.เกษตรฯ ลงพื้นที่ จ.บุรีรัมย์ และ สุรินทร์ เพื่อเตรียมการก่อนที่เกษตรกรจะเริ่มฤดูกาลเพาะปลูก
วันพฤหัสบดีที่ 30 มีนาคม 2560
รมช.เกษตรฯ ลงพื้นที่ จ.บุรีรัมย์ และ สุรินทร์ เพื่อเตรียมการก่อนที่เกษตรกรจะเริ่มฤดูกาลเพาะปลูก
รมช.เกษตรฯ ลงพื้นที่ จ.บุรีรัมย์ และ จ.สุรินทร์ เพื่อเตรียมการก่อนที่เกษตรกรจะเริ่มฤดูกาลเพาะปลูกครั้งใหม่ และตรวจเยี่ยมการขับเคลื่อนการดําเนินงานตามแผนการผลิตและการตลาดข้าวครบวงจรและแผนปฏิบัติงานเกษตรอินทรีย์
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยว่า วัตถุประสงค์ของการลงพื้น จังหวัดบุรีรัมย์ และสุรินทร์ ที่ในครั้งนี้ เพื่อมาเตรียมการก่อนที่เกษตรกรจะเริ่มฤดูกาลเพาะปลูกครั้งใหม่ในเดือนพฤษภาคม - มิถุนายนนี้ ซึ่งปัจจุบันกระทรวงเกษตรและสหกรณ์มีแผนการผลิตและการตลาดข้าวครบวงจร โดยมีกระทรวงพาณิชย์เป็นฝ่ายเลขาฯ และกระทรวงเกษตรฯ รับผิดชอบด้านของการผลิต จึงเข้ามาดูกระบวนการผลิตทั้งในด้านคุณภาพและปริมาณเพื่อให้สอดคล้องกับความต้องการของตลาดที่กระทรวงพาณิชย์กําหนดขึ้น ซึ่งกระทรวงเกษตรฯ มีวิธีการดําเนินงาน โดยประสานกับหน่วยงานในพื้นที่เพื่อจัดทําแผนปฏิบัติงาน เพื่อให้ได้ผลผลิตตามที่คาดการเอาไว้
"กระทรวงเกษตรและสหกรณ์มุ่งส่งเสริมการทําเกษตรแบบแปลงใหญ่ และชี้ให้เห็นถึงความสําเร็จในการดําเนินการดังกล่าว โดยที่เกษตรกรมีการรวมกลุ่มกันและผลิตสินค้าที่มีประสิทธิภาพเพิ่มมากขึ้น อีกทั้งยังเป็นการลดต้นทุนการผลิตและเพิ่มผลผลิต ซึ่งทางรัฐบาลจะมีหน่วยงานต่าง ๆ เข้ามาให้ความรู้และความช่วยเหลือทั้งในเรื่องปัจจัยการผลิตที่จําเป็น รวมทั้งในเรื่องของแหล่งน้ํา และหากมีปัญหาอุปสรรคก็จะช่วยเข้าไปแก้ไข" นางสาวชุติมา กล่าว
อย่างไรก็ตาม นายกรัฐมนตรีให้ความสําคัญกับการทําแปลงใหญ่มาก และอยากให้มีการขยายตัวเพิ่มขึ้น เพราะเห็นความสําเร็จในปีที่ผ่านมา ทางกระทรวงเกษตรฯ จึงได้มีการปรับเกณฑ์การทําเกษตรแปลงใหญ่ นอกจากแปลงขนาด L แล้ว ยังมีขนาด S และ M โดยขนาด S คือ ให้เกษตรกรรวมกลุ่มกัน 30 คนขึ้นไปและมีพื้นที่ 300 ไร่ขึ้นไป เป็นต้น มุ่งขับเคลื่อนพัฒนาระบบส่งเสริมการเกษตรแบบแปลงใหญ่อย่างต่อเนื่องตามความต้องการของพื้นที่และเกษตรกร โดยแต่ละกลุ่มจะต้องมีผู้จัดการแปลง และผู้ดูแลในแต่ละเรื่อง อาทิ ด้านเมล็ดพันธุ์ ด้านศัตรูพืชโรคพืช ด้านเครื่องจักรกลการเกษตร และปุ๋ย โดยทั้ง 2 จังหวัดมีเกษตรมายื่นทําแปลงใหญ่เกินความคาดหมาย จึงได้มาดูว่าแต่ละกลุ่มมีความเข้มแข็งหรือมีศักยภาพหรือไม่ ตรงตามเป้าหมาย และมีแผนปฏิบัติงานอย่างไร
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai